එය ද පසුකර ඉදිරියට යත්ම අප ළඟ වූයේ ප්‍රධානතම ග්‍රාමයක් හා මංසන්දියක් වන රත්කින්දටයි. මෙහිදී අපට සිහිවූයේ අතීතයේ තිබූ පැරණි අවදානම් පාලම වෙනුවට විශාල නව පාලමක් තිබෙනු දැකීමය. නමුත් ඇතැම් විට තවමත් මෙම ඉසව්වේ වෙසෙන ගැමියන් තම දෙපා වාරුවෙන් තමන්ට අවශ්‍ය ස්ථානවලට ගමන් කරනු ලබයි. රත්කින්ද ග්‍රාමයෙන් ඉදිරියට ඇදුණු අපි විශාල කුඹුරු යායක් අසලට පැමිණියෙමු. ඊට පෙර නව පාලම අසලදී අප තෙල්ගමු ඔයට පිවිසියේ වැද්දාපැනිඇල්ල නැරඹීමටය. තෙල්ගමු ඔයේ ආරම්භයේ සිටින සුන්දරියක් වන මෙම දියඇල්ල ඉතා කුඩාය. නමුත් මෙම දියවර වැසි සමයට ක්ෂණිකව ජල පරිමාව වැඩිවී මිනිස් බිලි ගැනීමට තරම් ප්‍රබලය. කුඹුරු යාය ඉදිරියටම අප දුටුවේ මීට බොහෝ කාලයකට පෙර අප විසින් තරණය කළ කන්දකි. එය අතීතයේ ගොවිතැන් වගාවේ යෙදුණ ගොවියෝ වෙලාව තීරණය කිරීමට යොදාගත් ස්වභාවික පිහිටි ඉසව්වකි. එය මානිගලයි. ගල මධ්‍යයේ පහළ බෑවුමට වන්නට පිහිටි මෙම ස්ථානය අසලට ළඟාවිය නොහැකිය. නමුත් අපට මානිගල තරණය කිරීමට පුළුවනි.
වැද්දාපැනිඇල්ල තිබෙන්නේ කොහේද?
තෙල්ගමු ඔයේ ආරම්භයේ